CELEX: 32019D1713
Language: hr
Date: 2019-10-09 00:00:00
Title: Provedbena odluka Komisije (EU) 2019/1713 оd 9. listopada 2019. o utvrđivanju oblika informacija koje države članice trebaju staviti na raspolaganje za potrebe izvješćivanja o provedbi Direktive (EU) 2015/2193 Europskog parlamenta i Vijeća (priopćeno pod brojem dokumenta C(2019) 7133) (Tekst značajan za EGP)

11.10.2019   
               
               
                  HR
               
               
                  Službeni list Europske unije
               
               
                  L 260/65
               
            
         PROVEDBENA ODLUKA KOMISIJE (EU) 2019/1713
         оd 9. listopada 2019.
         o utvrđivanju oblika informacija koje države članice trebaju staviti na raspolaganje za potrebe izvješćivanja o provedbi Direktive (EU) 2015/2193 Europskog parlamenta i Vijeća
         
            
               (priopćeno pod brojem dokumenta C(2019) 7133)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2015/2193 Europskog parlamenta i Vijeća od 25. studenoga 2015. o ograničenju emisija određenih onečišćujućih tvari u zrak iz srednjih uređaja za loženje (1), a posebno njezin članak 11. stavak 2.,
         budući da:
         
                     (1)
                  
                  
                     Prema članku 11. stavku 2. Direktive (EU) 2015/2193 do 1. siječnja 2021. države članice Komisiji trebaju podnijeti izvješće s procjenom godišnjih emisija ugljikova monoksida (CO) iz srednjih uređaja za loženje.
                  
               
                     (2)
                  
                  
                     U skladu s člankom 11. stavkom 3. prvim podstavkom Direktive (EU) 2015/2193 Komisija bi, za potrebe izvješćivanja, državama članicama trebala staviti na raspolaganje elektronički sustav izvješćivanja.
                  
               
                     (3)
                  
                  
                     U skladu s člankom 11. stavkom 3. drugim podstavkom Direktive (EU) 2015/2193 Komisija bi trebala odrediti tehničke formate za izvješćivanje kako bi se obveze država članica u pogledu izvješćivanja pojednostavnile i učinile učinkovitijima.
                  
               
                     (4)
                  
                  
                     Mjere predviđene ovom Odlukom u skladu su s mišljenjem odbora osnovanog člankom 75. stavkom 1. Direktive 2010/75/EU Europskog parlamenta i Vijeća (2), kako je navedeno u članku 15. Direktive (EU) 2015/2193,
                  
               DONIJELA JE OVU ODLUKU:
         
            Članak 1.
            Za potrebe izvješćivanja Komisije o procjeni ukupnih godišnjih emisija ugljikova monoksida (CO) u skladu s člankom 11. stavkom 2. Direktive (EU) 2015/2193 države članice služe se upitnikom utvrđenim u Prilogu ovoj Odluci.
            Za izvješćivanje o informacijama navedenima u Prilogu ovoj Odluci države članice služe se elektroničkim sustavom izvješćivanja koji Komisija stavlja na raspolaganje u skladu s člankom 11. stavkom 3. prvim podstavkom Direktive (EU) 2015/2193.
         
         
            Članak 2.
            Informacije navedene u Prilogu ovoj Odluci prvi se put dostavljaju za godinu izvješćivanja 2019., osim ako je u tom prilogu navedeno drugačije.
            Informacije navedene u Prilogu ovoj Odluci dostavljaju se najkasnije do 1. siječnja 2021.
         
         
            Ova je Odluka upućena državama članicama.
            Sastavljeno u Bruxellesu 9. listopada 2019.
            
               
                  Za Komisiju
               
               Karmenu VELLA
               
                  Član Komisije
               
            
         
         
            (1)  SL L 313, 28.11.2015., str. 1.
         
            (2)  Direktiva 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (SL L 334, 17.12.2010., str. 17.).
      
      
         
            
               PRILOG
            
            
               Informacije o srednjim uređajima za loženje obuhvaćenima Direktivom (EU) 2015/2193
            
            
               Napomena: Obveza dostavljanja potrebnih informacija do siječnja 2021. prethodila je zahtjevu da postojeći srednji uređaji za loženje imaju dozvolu ili budu registrirani. S obzirom na to države članice morat će se pri sastavljanju izvješća služiti podacima koji su im u danom trenutku dostupni. Ako im podaci nisu dostupni, izvješće trebaju dovršiti na temelju najbolje moguće procjene. Iz navedenih se razloga pravi razlika između novih i postojećih uređaja te uređaja toplinske snage veće i manje od 20 MWth.
            
               Dio 1.
            
            
               Kategorije uređaja
            
            U tablici su navedene kategorije uređaja kojima se treba koristiti za dostavu potrebnih informacija iz dijelova 2. i 3. (1).
            
                        1.1. Novi ili postojeći
                     
                     
                        Kako je definirano u članku 3. stavcima 6. i 7. Direktive (EU) 2015/2193
                     
                  
                        1.2. Vrste kapaciteta (ulazna toplinska snaga)1
                        
                     
                     
                        
                                    —
                                 
                                 
                                    jednaka ili veća od 1 MWth i manja od ili jednaka 5 MWth,
                                 
                              
                                    —
                                 
                                 
                                    veća od 5 MWth i manja od ili jednaka 20 MWth
                                 
                              
                                    —
                                 
                                 
                                    veća od 20 MWth
                                 
                              
                  
                        1.3. Vrste uređaja
                     
                     
                        
                                    —
                                 
                                 
                                    osim motora i plinskih turbina
                                 
                              
                                    —
                                 
                                 
                                    motori
                                 
                              
                                    —
                                 
                                 
                                    plinske turbine
                                 
                              
                  
                        1.4. Vrste goriva
                     
                     
                        
                                    —
                                 
                                 
                                    kruta biomasa
                                 
                              
                                    —
                                 
                                 
                                    ostala kruta goriva
                                 
                              
                                    —
                                 
                                 
                                    plinsko ulje
                                 
                              
                                    —
                                 
                                 
                                    tekuća goriva osim plinskog ulja
                                 
                              
                                    —
                                 
                                 
                                    prirodni plin
                                 
                              
                                    —
                                 
                                 
                                    plinovita goriva osim prirodnog plina
                                 
                              
                                    —
                                 
                                 
                                    mješovito gorivo
                                 
                              
                  
               Dio 2.
            
            
               Metapodaci
            
            
                        2.1. Zemlja
                     
                     
                        Identifikacija zemlje koja dostavlja izvješće
                     
                  
                        2.2. Nadležno tijelo
                     
                     
                        Identifikacija tijela nadležnog za izvješće (odjel, adresa, telefonski broj i adresa e-pošte)
                     
                  
                        2.3. Broj uređaja
                     
                     
                        Broj uređaja za svaku kategoriju uređaja
                     
                  
                        2.4. Godina izvješćivanja
                     
                     
                        Kalendarska godina na koju se odnosi izvješće1
                        
                     
                  
               Dio 3.
            
            
               Emisije, ulazna energija i kapacitet
            
            
                        3.1. Koncentracije CO
                     
                     
                        Procijenjena prosječna koncentracija ugljikova monoksida izražena u mg/Nm3 pri referentnoj razini kisika koja se koristi za izražavanje graničnih vrijednosti emisija regulirane onečišćujuće tvari i suhog zraka za svaku kategoriju uređaja
                     
                  
                        3.2. Emisije CO
                     
                     
                        Procijenjene emisije ugljikova monoksida izražene kao ukupna količina u tonama po kalendarskoj godini koju ispuste uređaji za svaku kategoriju uređaja
                     
                  
                        3.3. Ulazna energija
                     
                     
                        Procijenjena ukupna količina upotrijebljenoga goriva izražena u teradžulima godišnje za svaku kategoriju uređaja
                     
                  
                        3.4. Ukupni kapacitet
                     
                     
                        Procijenjen ukupan ugrađeni kapacitet izražen kao zbroj ulaznih toplinskih snaga svih uređaja za svaku kategoriju uređaja
                     
                  
               (1)  Primjer kategorije: Novi kotlovi toplinske snage veće od 5 MWth i manje od ili jednake 20 MWth u kojima izgaraju tekuća goriva osim plinskog ulja.
            
               (2)  1Za nove srednje uređaje za loženje može se upotrijebiti ukupna ulazna toplinska snaga.
            
               (3)  1Po mogućnosti 2019. U suprotnom 2018.